සිය ආර්ථික ගැටලුවලට විසඳුම් සොයා ගෘහ සේවිකාවක ලෙස විදෙස් ගතව 15 වසරක් දුක්බර අත්දැකීමට මුහුණදුන් හසලක ප්‍රදේශයේ කාන්තාවක් පිළිබඳ අප අනාවරණය කළා.ලෙබනනයේ ජීවත්වූ ඇය පසුගියදා හිස් අතින් යළි දිවයිනට පැමිණියේ සුන්වූ බලාපොරොත්තු රැසක් පොදිබැඳගෙනයි.වසර 15 ක් පුරා ලෙබනනයේ අනේක දුක්විඳි ඉනෝකා උදයංගනී තමන් මුහුණදුන් ඉරණම මෙලෙස අපට හෙළිකළේ පෙබරවාරි මස 12 වැනිදායි.ඇයට අත්ව තිබූ ඉරණම සම්බන්ධයෙන් හිරු ප්‍රවෘත්ති ඔස්සේ සිදුකළ අනාවරණයෙන් පසු බලධාරීන්ගේ දෑස් විවිර වුණා.ඒ අනුව, ඉනෝකාගේ ඥාතීන් විදේශ රැකියා අමාත්‍යාංශය වෙත කැඳවා බලධාරීන් ඇයව මෙරටට ගෙන්වා දෙන බවට පොරොන්දුවක් ලබාදුන්නා.කෙසේ වෙතත් මුදල් ඉපයීමේ බලාපොරොත්තුවෙන් විදෙස්ගතවූ ඉනෝකා සිය බලාපොරොත්තු සුන්කර ගනිමින් හිස් අතින් පසුගිය 13 වැනිදා වසර 15 කට පසු යළි දිවයිනට පැමිණියා.